mco.mk

Зимска Бајка
2022-12-24 20:00 - 23:00 UTC
По пауза од 2 долги години поради корона кризата, најочекуваниот културно – забавен настан во Охрид „Зимска бајка“, со најдобрите музички класици и креативниот хумор на неповторливите „Two mother’s brothers“, се враќа на големата сцена на Центарот за култура „Григор Прличев“ на 24.12.2022.

Инфо ден
2022-12-24 18:00 - 20:00
На 24 декември во центарот за култура „Григор Прличев“, во продукција на OhridNews, се случи шестото издание на културно-забавниот настан „Зимска бајка“.

МЦО ја искористи можноста и во склоп на самиот настан организираше инфо ден каде повторно младите охриѓани можеа да се запознаат со центарот, неговата улога, оските на делување и важноста за позицијата на младите во средината каде што живеат, како и како тие можат да се вклучат и да изнајдеме точка на вкрстување.

Младински Центар Охрид е место од нас, за нас и со искористување на неговиот потенцијал влијаеме директно врз личниот раст и развој, како и врз средината каде делуваме.

Денови на кариера - Охрид
2022-12-21 18:00 - 2022-12-22 20:00
Со цел да им го олесниме процесот на вработување, или на избор на соодветна професија на младите, планираме да организираме Career Days Денови на кариера-Охрид.
Целта на настанот е младите да се запознаат со можностите што се нудат од ИТ компаниите во Охрид, а компаниите да се промовираат и запознаат со потенцијалните вработени.
Настанот е отворен за сите кои сакаат да учествуваат.
Настанот е овозможен преку проектот Roads Not Taken: Municipality of Ohrid Going Green, Smart, Innovative (OHRID GO), финансиран од Европската унија. Проектот се спроведува од Општина Охрид и од Стелар Солушнс Скопје. Во следните две години во Касарна Хаб планирани се низа настани, едукации, менторства и вмрежување на лица кои имаат идеи за иновативни бизниси со потенцијални инвеститори.
Ве очекуваме,
Тимот на Касарна Хаб
Инфо телефон 070 206 432

Патрониот празник на ООУ "Кочо Рацин"- Охрид во МЦО
2022-12-21 18:00 - 21:00
На 21 декември во Младински Центар Охрид се одржа свечена приредба по повод одбележување на патрониот празник на ООУ “Кочо Рацин”- Охрид.
Музички точки, активности подготвени од учениците, драмска секција, ликовна изложба, продажна акција на новогодишни украси, беа само дел од прекрасниот новогодишен амбиент во МЦО.
Под мотото „Соединувањето е почеток. Одржувањето заедно е напредок. Заедничката работа е успех“, училиштето потпиша и Меморандум за збратимување со ОШ ,, Веселин Маслеша” од општина Вождовац, Белград.
МЦО им го честита патрониот празник во чест на Кочо Рацин и им посакуваме уште многу активности во иднина, со цел подобрување на благосостојбата и унапредување на личниот, социјалниот и професионалниот развој на младите.

Предновогодишна забава во МЦО
2022-12-17 18:00 - 21:00

Hour Of Code: Let's dive into Computer Science
2022-12-17 11:00 - 13:00
Kennedy Technology and American Corner Struga once again are joining students around the globe to celebrate Computer Science Educational Week with the Hour of Code.
We invite students ages 10-14 to join the Hour of Code to explore the computer science field and see what being a programmer looks like.
During this event, our software engineers will introduce youngsters to code and programming for about an hour, and the time in between is reserved to have some fun through bonding and amusing activities.
The event will take place on Saturday, 17th December from 11 AM until 1 PM at Kennedy Technology’s offices.
Due to the limited number of seats, please make sure you register in advance by filling out the form at the following link: https://t.ly/XSvq
IMPORTANT NOTE: This event might require bringing your own laptop.

Креативна новогодишна работилница
2022-12-16 12:00 - 17:00

Локална дискусија за потребите и предизвиците на студентите
2022-12-14 14:00 - 16:00
Во Факултетот за туризам и угостителство (Иновациски Хаб) дел од тимот на МЦО, Раководителот Јован Цветкоски и младинскиот работник Иво Ристески организираа локална дискусија на тема „Потребите и предизвиците на студентите“.

На настанот се дискутираше за тоа колку студентите се запознаени со Законот за високо образование, кои се нивните предизвици, кои потреби произлегуваат од истите, за на крај да се предвидат решенијата.

Целта на оваа дискусија беше да се приберат мислењата и ставовите на студентите во однос на подобрување на функцијата на сите засегнати страни, за потоа да се формулираат конкретни решенија за подобрување на положбата на студентите во Општина Охрид.

Им благодариме на ФСС-ФТУ за можноста да се реализира оваа дискусија.

Отворен ден на УИНТ „Св. Апостол Павле“
2022-12-12 11:00 - 13:00
Универзитетот за информатички науки и технологии „Св. Апостол Павле“ во рамките на своите промотивни активности организира Отворен ден во понедeлник, 12 декември 2022 година од 11 – 13 часот.
Освен тоа, заинтересираните лица ќе може да посетат дел од наставата што се одржува со физичко присуство на Универзитетот и поблиску да се запознаат со видот и начинот на предавањата на УИНТ.

Звукот на фотографијата
2022-12-10 18:00 - 21:00
Културолошка Иницијатива 5 до 12 ве поканува на Изложба на фотографии изработена од млади охридски фотографи на слободна тема во просториите на Младински Центар Охрид.
Изложбата ќе биде отворена на 10.12.2022 со почеток од 18:00ч во просториите на Младински Центар Охрид и ќе биде изложена до 30.12.2022.
Автор:
1. Анамарија Момироска
2. Христијан Јанкуловски
3. Никола Ставрески
4. Анастасија Стојаноска
5. Ива Јовановиќ
6. Давор Левески
Ве очекуваме!

Меѓународниот ден за борба против корупција
2022-12-09 12:00 - 14:00
По повод 9 декември – Меѓународниот ден за борба против корупција во Младински Центар Охрид се одржа едукативна работилница на тема ,,Млади против корупција”.

Учесниците дискутира за тоа колку младите се запознаени со поимот корупција, видовите и типовите на корупција, како може да се препознае и најважно како може да се спречи истата.

На работилницата учествуваа вкупно 30 ученици од три средни училишта од Општина Охрид. Истата ја водеше Иво Ристески – младински работник во МЦО.

Учениците покрај формалното образование кое се реализира преку наставно-образовниот процес, во Младинскиот Центар имаат можност да бидат вклучени и во процесот на неформално образование со цел да ги надополнат и доизградат знаењата.

„Без разлика колку корумпирани, алчни и без срце нашата влада, нашите институции, нашите медиуми и нашите религиозни и добротворни институции може да станат, младоста сé уште ќе биде прекрасна.“

Формиран Волонтерскиот Клуб на МЦО
2022-12-05 19:30 - 21:45
По повод Меѓународниот ден на волонтерите – 5 Декември се формираше Волонтерскиот Клуб на Младински Центар Охрид.

Волонтерството е едно од основните активности кои младите треба да ги преземаат за личен раст и развој.

Ова е одлична можност за развивање на духот на волонтирањето, размената на идеи и пренесување позитивна енергија, но и шанса со конкретни дела да го направиме нашето опкружување поубаво место за живеење.

Едукативна работилница „Стоп за насилство врз жените и девојчињата“
2022-11-30 13:00 - 15:00
Преку едукација на младите до борба против насилство врз жените и девојчињата.

Денес во просториите на Младински Центар Охрид се реазлизраше работилница на тема “Стоп за насилство врз жените и девојчињата” на која учествуваа ученици од деветто одделение од ОУ „Христо Узунов” и ООУ „Кочо Рацин“, предводени од наставничката по граѓанско образование Јованка Анѓелкоска и наставничката по германски јазик Бојана Цветаноска Петреска.

Спојувајќи ги граѓанското образование и германски јазик, учениците имаа можност низ интересни активности да се приклучат кон кампањата 16 дена активизам за борба против насилство врз жените и девојчињата.

Учениците споделија мислење, развиваа критички ставови, дискутираа.

На крај на креативен начин испратија моќни пораки за борба против насилството врз жените и девојчињата!

Промоција на МЦО во СОСУ"Св.Кирил и Методиј"
2022-11-28
Дел од тимот на МЦО, младинските работници Иво Ристески и Ангела Митеска во рамките на промотивната кампања за Центарот, на 28 ноември ги презентираа предностите и начинот на функционирање на МЦО пред учениците во економското училиште СОСУ “Св.Кирил и Методиј”-Охрид.

Учениците имаа можност да слушнат што значи Младински Центар Охрид, кога е отворен и која е неговата намена. На истите им беа презентирани и приоритетните теми во кои ќе делува МЦО.

Тимот со интерактивен пристап ги запозна учениците со мисијата и целта на Младинскиот Центар, можностите кои ги нуди, формирањето на Волонтерски клуб, како и годишната програма за работа.

*Целта на оваа промоција е да им се овозможи на ученците низ раговор и непосредна комуникација со претставниците на Центарот да добијат одговор за можностите на истиот, но и самите да се вклучат во спроведување на програмите за подобрување на благосостојбата на младите.

Донација на книги со странска литература од Американ Корнер
2022-11-17 13:00 - 14:30
Тимот на МЦО оствари средба со претставници на Американ Корнер Струга во која се зборуваше за заедничко делување, взаемна поддршка и идна соработка.
Американ Корнер ја дадоја својата поддршка преку своја донација со книги – странска литература кои сметаат дека ќе бидат интересни за младата популација во Охрид.

Се зборуваше за актуелни проекти и случувања, како и реализација на многу заеднички идни евенти, и потпишување меморандум за соработка.

МЦО изразува голема благодарност!

Турнир во шах
2022-11-06 09:00 - 15:30 | MCO Conference Room, Младински Центар Охрид

Едукативна работилница „Зголемена транспарентност, за стипендии во вистински раце !“
2022-11-04 14:00 - 16:00
Ученици од основното училиште ООУ “Кочо Рацин”- Охрид на 04 ноември 2022 година се едуцираа за поимот корупција преку едукативна и интерактивна работилница во рамки на иницијативата „Зголемена транспарентност за стипендии во вистински раце!” во просториите на Младински Центар Охрид.

Иницијативата ја водат младите агенти за борба против корупција за општина Охрид.

Визија на младите агенти е да придонесат кон
поголема транспарентност при информирање за стипендиите за младите;
поголема транспарентност во однос на критериуми и услови по кои се одобруваат и не се одобруваат апликациите од учениците и;
поголема транспарентност во однос на механизмите на известување за истите (Каде е/се објавен/и списокот/ците со избраните кандидати?).

Проектот „МЛАДИ ПРОТИВ КОРУПЦИЈА” е финансиран од Австриската агенција за развој (Austrian Development Agency) преку програмата „Југоисточна Европа – Заедно против корупција” на Регионалната антикорупциска иницијатива (Regional Anti-Corruption Initiative – RAI) во партнерство со Канцеларијата на Обединетите нации за дрога и криминал (UNODC – United Nations Office on Drugs and Crime).

Проектот го спроведува Коалиција СЕГА во партнерство со (Агенција за млади и спорт / Agency of youth and sport) и СИ Комуникации (Si Communication).

Промовирање на МЦО во Општинсккото Средно Училиште "Св.Наум Охридски" -ОЕМУЦ
2022-10-21 11:00 - 12:00
Промоција на МЦО и преку остварени средби и состаноци, запознавање на младите одблиску со улогата, идејата и визијата на центар од вакви размери. Посетување на средните училишта во Општина Охрид и се со цел зголемена информираност кај младите и допирање до секој еден млад човек.
Ги запознавме младите средношколците одблиску со точките на делување и им ги понудивме просториите и нашата поддршка како вистинска можност за реализација на нивните идеи и проекти, како и личен раст и развој и чекор поблиску до остварување на својот кариерен потенцијал.

МЦО е место од младите и за младите!

Отворање на Првиот Младински Центар во Охрид
2022-10-12 08:00 - 17:00
На ден 12.10.2022г отворен Првиот Младински Центар во Охрид.

Центар кој ќе биде точка на врзување на многу млади со различни, слични, а и исти интереси.
Ќе ги интегрира нивните потреби и од нив ќе направи индивидуи спремни да направат промена.

Овој центар ќе нуди широк спектар на активности, како што се: едукација преку разни работилници, обуки, тренинзи, конференции, односно ќе биде главен сојузник на невладиниот сектор, натпревари преку разни игри и едукативни содржини, како и настани од забавен карактер.

Благодарност до секој еден кој зема удел и даде поддршка од самиот старт, и особена благодарност до Општина Охрид и Коалиција на младински организации СЕГА.

Коалиција на младински организации СЕГА е избрана младинска чадор организација да го раководи Младинскиот Центар Охрид со поддршка на Општина Охрид.
